Švicarska: Od 1. srpnja stop lažnim markama
Ljudi koji ulaze u Švicarsku s krivotvorenom dizajnerskom odjećom, torbicama, cipelama te, naravno, luksuznim švicarskim satovima mogli
Lažne verzije glasovitih švicarskih maraka satova poput Omege, Cartiera ili Rolexa odlično se prodaju. Neki su napravljeni jako dobro, ali se, za razliku od originala, prodaju po bagatelnim cijenama pa se tako imitacija pozlaćenog Rolexa, optočenog lažnim dijamantima, može kupiti za svega 25 do 50 dolara. Švicarska industrija satova tvrdi da zbog toga trpi godišnje gubitke od više od 700 milijuna dolara. Jean Danile Pasche predsjednik je udruge švicarskih proizvođača satova. Čelnik pravnog odjela švicarskog Federalnog instituta za intelektualno vlasništvo, Juerg Herren, izjavio je za Glas Amerike da ljudi ne bi smjeli misliti kako kupnjom lažnog proizvoda čine manji prekršaj. On kaže da se radi o ozbiljnom problemu na kojem se treba poraditi, a takvu praksu obeshrabriti. Kako tvrdi, to bi se već moglo promijeniti novim zakonom koji stupa na snagu 1. srpnja. Herren dodaje da se piratiziranje roba i dalje širi. Najviše se traže odjeća, ručne torbice, satovi i cipele, ali i sve ostalo. Niti jedan sektor nije pošteđen. On priznaje da će ovu praksu biti teško, ako ne i nemoguće, u potpunosti zaustaviti, ali vjeruje da se napor treba poduzeti. Novi zakon Herren ne smatra drakonskim. Većina krivotvorenih proizvoda dolazi iz Azije, poglavito iz Kine, uključujući i satove koji nose nazive švicarskih marka. Većina ljudi koji donose takvu robu u zemlju švicarski su državljani. Zanimljivo je da kineski turisti koji dolaze u Švicarsku obično kupuju autentične satove kako bi kasnije mogli impresionirati svoje sunarodnjake.